cyanic-selkie/wikianc huggingface dataset:
Gerhard Henrik Armauer Hansen
Gerhard Henrik Armauer Hansen (født 29. juli 1841 i Bergen, død 12. februar 1912 i Florø) var en norsk lege og patolog. Han beskrev sykdommen spedalskhet eller lepra, som ofte kalles «Hansens sykdom». Han var også medstifter av Bergen Kvinnesaksforening.
Faglig arbeid
Han observerte første gang leprabasillen i mikroskopet 28. februar 1873, og dette er en av de første observasjoner som knytter en bakterie til en sykdom. Dette var åtte år før Robert Koch påviste tuberkelbacillen som årsak til tuberkulose hos mennesket. Det var særlig gjennom epidemiologiske undersøkelser G. H. Armauer Hansen ble overbevist om at det var én årsak til spedalskhet, og som fikk ham til å lete i mikroskopet. Han kan dermed regnes som en av grunnleggerne for den moderne epidemiologi samtidig som han også hadde betydning for utviklingen av mikrobiologi som vokste fram som et eget fag på denne tiden.
På grunn av vanskene med å dyrke Mycobacterium leprae, og striden med bl.a., prøvde G. H. Armauer Hansen å smitte en pasient med spedalskhet for å bevise at leprabasillen var årsak til sykdommen. Selv om forsøket ikke skadet pasienten, som alt var smittet, ble han dømt for uetisk legepraksis. Etter hvert vant han større anerkjennelse, og beholdt stillingen som nasjonal spedalskelege, og var ansvarlig for smittevernlover, og dermed antagelig medvirkende til en sterk nedgang i antallet spedalske i Norge.
Ved Pleiestiftelsen i Bergen er Hansens laboratorium og kontor bevart slik han forlot det.
I Addis Abeba i Etiopia ligger Armauer Hansen Research Institute (AHRI) opprettet i 1970 og tilegnet forskning på spedalskhet.
Kvinnesak
Han var i 1885 medstifter av Bergen Kvinnesaksforening og var medlem av det første styret; hans søster Amalie Hansen var primus motor og mangeårig leder i foreningen.
E.W. Kenyon
Essek William Kenyon (født 24. april 1867 i Hadley i delstaten New York, død 19. mars 1948) var en amerikansk baptistpastor, evangelist og skribent. Hans bøker hadde betydelig innflytelse på Kenneth E. Hagin, trosbevegelsens grunnlegger, slik at Kenyon kan sies å være en ideologisk premissleverandør for trosbevegelsen.
Bakgrunn
Han var sønn av William A. Kenyon og Ann Eliza Knox fra Hadley i New York. Da Kenyon var i tenårene flyttet familien til byen Amsterdam, nær den kanadiske grensen. Han synes å ha opplevd en kristen omvendelse i januar 1886 og holdt sin første preken samme år i byens metodistkirke. To år senere tok han jobb som omreisende selger av orgler og pianoer.
Kenyon tok et avbrekk fra jobben i 1892 og søkte seg inn ved skolen Emerson College of Oratory i Boston. Han hadde kommet på avstand fra kristen tro, men foretok en ny omvendelse etter et besøk i A.J. Gordons Clarendon Street Baptist Church.
Forkynner, forstander
17. januar 1894 ble Kenyon ordinert som forkynner blant Freewillbaptistene. Han tok først et kort pastoransvar i Elmira i New York, deretter i Springville og East Concord. Etter tre år mottok han så kall fra en lokal frewillbaptistmenighet i Worcester (Massachusetts) og brøt opp 2. juni 1897. Etter å ha kommet på kant med menigheten, avviklet Kenyon pastorengasjementet og meldte seg samtidig ut av freewillbaptistsamfunnet i 1898. Han startet først konkurrerende menighetsvirksomhet i Worcester (Tabernacle Assembly), men flyttet allerede i februar 1900 til Spencer, hvor bibelskolen Bethel Bible Institute ble etablert.
Fram til 1923 delte Kenyon tiden mellom bibelskolen og omreisende evangelistvirksomhet. Han flyttet så til Vestkysten, først et kort opphold i Oakland, deretter til Los Angeles hvor han ble pastor for den frittstående Figueroa Independent Baptist Church. Etter en opprivende skilsmisse brøt han opp i 1931 og bosatte seg, først i Tacoma, deretter i Seattle. Her bygde han opp den frittstående menigheten New Covenant Baptist Church.
Kenyon fortsatte sin omreisende evangelistvirksomhet, som ble intensivert etter at pastoransvaret i New Covenant Baptist Church ble overgitt til Wesley Alloway i 1943. Den siste epoken av Kenyons liv bodde han hjemme hos datteren Ruth Alice og ex-kona Alice Whitney. Han døde av lymfekreft.
Litteratur
Kenyon utgav en rekke bøker, i tillegg til tidsskriftene Tabernacle Trumpet (1898–1901), Bethel Trumpet (1901–1903), Reality (1903–1916), Kenyon Herald (1927), The Living Message (1928–31) og Kenyon's Herald of Life (1935–81). Sistnevnte blad er igjen i utgivelse, etter mange års opphold.
Porteføljestyring
Oversikt
Det finnes mange tilnærminger til porteføljestyring som tema, men felles er hensikten om å fokusere på de riktige prosjektene. Programmer og prosjekter kan feile som følge av mangel på overordnet styring, og særlig i større virksomheter vil det være et behov for å kunne innhente informasjon som kan sette virksomheten i stand til å håndtere dette.
Porteføljestyring må ikke forveksles med prosjektstyring og programstyring, selv om disse er relaterte begreper. Der sistnevnte handler om å styre enkeltprosjekter- og programmer, handler porteføljestyring om å styre "de riktige" prosjektene og programmene. Porteføljestyring ser alle prosjekter og programmer i virksomheten under ett, men erstatter ikke prosjekt- og programstyring. Porteføljestyring er derfor mer enn individuell prosjektutvelgelse. Alle prosjekter, prosesser og beslutninger i virksomheten, samt investeringer i produkter og teknologier, koordineres i porteføljestyring.
Porteføljestyring er også en dynamisk prosess, der virksomhetens portefølje over nye prosjekter (og prosjekter under utvikling) oppdateres kontinuerlig. Nye prosjekter blir evaluert, valgt og prioritert; eksisterende prosjekter kan prioriteres, stoppes eller ned-prioriteres; og ressurser blir allokert og re-allokert til aktive prosjekter. Slike beslutningsprosesser er de mest synlige formene for IT-styring, og inkluderer komiteer, styrer, og andre som er ansvarlige for beslutningene. Beslutningene som foretas i porteføljestyring er karakterisert ved at de baserer seg på informasjon som er usikker eller i endring, flere mål og strategiske overveielser, avhengighet mellom prosjekter, og kan involvere mange beslutningstakere og beslutningsområder. Den overordnede beslutningsprosessen omfatter således et antall mindre beslutningsprosesser innen virksomheten, så som "kjør/stopp" vurderinger av enkeltprosjekter, utvikling av nye prosjekter, og periodiske vurderinger av hele porteføljen.
Office of Government Commerce (OGC) har gjennom flere år utviklet en modenhetsmodell for bl.a. porteføljestyring. Denne heter Portfolio, Programme and Project Management Maturity Model (P3M3) og er en arvtager til Capability Maturity Model (CMM) fra Software Engineering Institute (SEI). Modellen er et resultat av beste praksis fra et høyt antall virksomheter i Storbritannia.
Mål med porteføljestyring
Ifølge Cooper m.fl. er det fire hovedmål med porteføljestyring.
Maksimere verdi
Verdimaksimering vil si å allokere ressurser for å maksimere verdien av porteføljen totalt sett. For å kunne maksimere verdien av porteføljen trenger må man måle verdien av de enkelte prosjektene og programmene i porteføljen opp mot hverandre. Det finnes mange måter å måle verdien av et program eller prosjekt på, f.eks. som NPV, ECV, PI, eller med andre scoringsmodeller.
Slike sammenlignbare verdier kan rangeres i forhold til hverandre. Disse danner et grunnlag for utvelgelse av nye prosjekter, og vurderinger av eksisterende prosjekter.
Balanse
For å balansere porteføljen må prosjektene representeres med målbare verdier. Typiske kriterier et prosjekt måles på kan være gevinst, understøttelse av forretningsstrategi, strategisk tyngde, og sannsynlighet for kommersiell og teknisk suksess.
Forankring i virksomhetsstrategi
Strategisk forankring innebærer å sikre at uansett hensyn, så skal den totale porteføljen reflektere virksomhetens overordnede målsetninger og strategi. For å sikre dette må man ta hensyn til hvorvidt hele porteføljen understøtter virksomhetens strategi. Videre må man se om ressursbruken i de forskjellige prosjektene i porteføljen reflekterer virksomhetens strategiske prioriteringer. Ifølge Weill & Ross (2004) er oversikt over ressursbruk i IT prosjekter blant de mest effektive mekanismene i forankringsprosesser.
Ifølge Cooper m.fl. er det hovedsakelig to måter å sikre porteføljens strategi på. Den ene er en "bottom up" tilnærming, der man inkluderer strategiske kriterier i utvelgelsen av prosjekter. Den andre er en "top-down" tilnærming, der man plasser prosjekter i "bøtter", og så setter av ressurser til disse ut fra virksomhetens overordnede strategi.
Rett antall prosjekter
Det siste hovedmålet er å sikre en balansert allokering av ressurser som er nødvendig for de prosjekter som skal kjøres, i forhold til ressursene man har tilgjengelig. Dette målet er overordnet de andre, fordi ressursene man har alltid er begrenset.
For å sikre dette målet kan man foreta en kapasitetsanalyse av ressursene man har tilgjengelig versus behovet de ulike prosjektene i porteføljen har. I en slik analyse rangerer man prosjektene fra verst til best, gjennom å beregne prosjektenes verdier (som f.eks. NPV, ECV, eller med scoringsmodeller). En annen metode er å ta utgangspunkt i virksomhetens strategiske mål for den inneværende perioden, og regne ut hvor mange prosjekter i ulike faser som skal til for å nå et eller flere av disse målene.
Eksterne lenker
Gerenciamento de programas de projetos
Elmendorf Air Force Base
Flystasjonen er oppkalt etter kaptein Hugh M. Elmendorf.
Bjørn Sandnes
Bjørn Sandnes (født 4. mars 1950) er en norsk lokalpolitiker fra Høyre. Han var ordfører i Haram kommune i Møre og Romsdal fra 2007 til 2015.
Sandenes er styreleder i Nordøyvegen AS fra 2009 og er også styreleder i Haram Bygdebok AS. Han har også vært styreleder i Sunnmøre Regionråd.
Ellsworth Air Force Base
Ellsworth Air Force Base er en av det amerikanske flyvåpens flystasjoner, og ligger 11 km øst for Rapid City i Sør-Dakota. Basen er hjem til bombefly av typen B-1B Lancer.
Flystasjonen er oppkalt etter brigadegeneral Richard E. Ellsworth.
Guatemala under Sommer-OL 2012
Guatemala deltok under Sommer-OL 2012 i London som ble arrangert i perioden 27. juli til 12. august 2012. Nitten utøvere, tolv menn og sju kvinner deltok i elleve sporter. Det var trettende gangen Guatemala deltok i et sommer-OL, de kom på en delt sekstiniendeplass med en sølvmedalje. Erick Barrondo vant en sølvmedalje i kappgang, det den første olympiske medaljen for Guatemala noensinne. Seileren Juan Ignacio Maegli var landets flaggbærer under åpningsseremonien.
Prøvehopper
En prøvehopper er en skihopper som hopper i forkant av eller i konkurranser for å teste farten eller forholdene, eller holde sporet i stand. I konkurranser i snøvær brukes prøvehoppere ved behov mellom konkurransedeltakerne, for å hjelpe til med å holde sporet fritt for snø når det oppstår pauser i konkurransen på grunn av værforholdene, fall eller justering av farten og omstart underveis i konkurransen.
Prøvehoppere deltar ikke i konkurransen og får ikke stilkarakterer, men kan imidlertid sette personlige lengderekorder når de hopper med samme fart som deltakerne i konkurransen. Ofte er prøvehoppere lokale hoppere som ikke er kvalifisert til konkurransen, men også andre hoppere kan være prøvehoppere, og kombinertløpere er ikke sjelden prøvehoppere i konkurranser i spesielt hopp.
Prøvehoppere tilsvarer delvis prøvekjørere i alpint, som ved behov tester slalåm- eller utforløypene før og i konkurranser.
I internasjonale konkurranser krever FIS at arrangøren skal ha tilgjengelig minst 12 kvalifiserte prøvehoppere hver konkurransedag. Disse prøvehopperne må være minst 18 år gamle, og i stand til å hoppe fra den avsatsen som juryen bestemmer.
Nesflaten
Nesflaten er et sted i Suldal kommune i Rogaland. Lokalt blir stedet kalt Nes. Nesflaten ligger på nordsiden av Suldalsvatnet, og riksvei 13 går gjennom bygda. Fra Nesflaten er det ca. 50 km til kommunesenteret Sand i Suldal og 30 km til Røldal i Ullensvang kommune. Ca. 80 husstander sokner til Nesflaten. Nesflaten er det nordligste stedet i hele Rogaland.
På Nesflaten ligger Nesflaten skole, som er en kombinert barne- og ungdomsskole, der Suldal bibliotek har en filial. Nesflaten skole har ca. 25 elever. Like ved skolen ligger Nesflaten barnehage. Nesflaten skole er ca 50 år gammel.
Nesflaten hadde en oppgangsperiode under kraftutbyggingen av Røldal-Suldal på 1960-tallet; en kan se resultatet av det ved noen av de spesielle husene som ble bygd på Nes i denne perioden. Arkitekt Geir Grung tegnet byggefeltet og bygg for kraftanlegget i funkis-stil.
Nesflaten har dagligvarebutikk, gavebutikk/nettbutikk, eventarrangør og hotell.
Veronica Orderud
Veronica Orderud (født 17. februar 1972) er én av fire dømte i Orderud-saken. Hun ble i 2002 dømt sammen med sin daværende ektemann Per Kristian Orderud, søster Kristin Kirkemo og Lars Grønnerød for medvirkning til overlagt drap på sine svigerforeldre, Kristian Magnus og Marie Orderud; og sin svigerinne, Anne Orderud Paust.
Hun ble løslatt i januar 2015 etter å ha sonet ⅔ av straffen på 21 år. Hun sonte sju og et halvt år i Skien fengsel og resten i Bredtveit kvinnefengsel. Under soning tok hun utdanning innen teologi.
Kenneth E. Hagin
Bakgrunn
Kenneth Hagin var sønn av Lillie Viola Drake Hagin og Jess Hagin og vokste opp i den lille byen McKinney i Texas. Hagin, som aldri mottok noen formell teologisk utdannelse, fikk en æresdoktorgrad fra Oral Roberts University på 1970-tallet. Den svenske predikanten Ulf Ekman har studert hos Kenneth Hagin.
Hagin hadde to barn, sønnen Kenneth Hagin jr., som i dag driver Rhema Bible Church, og datteren Patricia. Han var gift med Oretha Rooker.
Hevdet han ble helbredet
Hagin har hevdet at han som barn var sykelig, at han hadde en misdannelse av hjertet og noe som ble regnet for å være en uhelbredelig blodsykdom. Man regnet ikke med at han kom til å leve opp, og han ble sengeliggende fra han var 15. I april 1933 hadde Hagin en oppvåkning, hvor han mente å oppleve å dø tre ganger i løpet av ti minutter, og hver av gangene skal han ha sett helvetes kvaler før han returnerte til livet. Ifølge sin egen beretning opplevde han en fullstendig tilfriskning.
Begynnelse som predikant
Hagin ble introdusert for pinsevenner i 1935 og søkte fellesskap med dem. I perioden 1936–38 stod han som pastor i en interkonfesjonell menighet (som hovedsakelig bestod av sydstatsbaptister) i Roland (noen kilometer utenfor McKinney). Fra 1938–49 betjente han så følgende Assemblies of God-menigheter, alle innen Texas: Tom Bean (1938–39), Farmersville (1939–41, 1943–44), Talco (1941–42), Greggton (1942–43) og Van (1946–49).
Dannelse av et trosbasert forretningsimperium
Hagin begynte nå omreisende evangelistvirksomhet og fikk dessuten inngang til Full Gospel Business Men's Fellowship International (FGBMFI) som ble startet i 1951. I 1963 ble Kenneth E. Hagin Evangelistic Association dannet som et forretningsforetak.
I 1966 flyttet Hagin virksomhetens kontorer til Tulsa, Oklahoma. Samme år holdt han for første gang radioprekener på stasjonen 660 AM KSKY i Dallas. I 1967 begynte faste radioprogrammer som fremdeles finner sted under navnet Faith Seminar of the Air. Hans sønn, pastor Kenneth Hagin jr. kan også høres i programmet. I 1976 startet de første TV-sendingene.
Siden oppstarten i 1963 har hans organisasjon vokst til å innbefatte tallrike forkynnelsesvirksomheter og tilhørende arbeid:
Bibelskolen Rhema Bible Training Center som ble etablert i 1974, har fungert som katalysator for ytterligere utbredelse av Hagins budskap. I dag finnes det Rhema bibelskoler i 14 land (i Europa i Italia, Romania, Tyskland og Østerrike), og 23 000 elever er uteksaminert herfra.
Hagin døde tre dager etter at han falt i koma på grunn av hjertearrytmier i september 2003.
Ettermæle
Hagin ble av sine tilhengere regnet som en dynamisk predikant, lærer og profet som var kjent for å preke guddommelig helbredelse og økonomisk velstand gjennom å søke i Guds ord og ha tro på at Gud skjenker økonomiske gaver. Hans Bibellære fokuserte i hovedsak på tro. Kritikere av «velstandsforkynnelse» regner hans lære for kontroversiell. Hagin vektla imidlertid «å gå i kjærlighet» gjennom hele sin forkynnergjerning.
Påstander om plagiat
I 1983 oppdaget to studenter ved Oral Roberts University at hovedvekten av Hagins teologiske læresetninger var ordrette utdrag fra skriftene til andre forfattere. D.R. McConnell, som skrev sin hovedfagsoppgave om trosbevegelsen, bemerket at Hagin hadde begått plagiat av tekstene til evangelisten E.W. Kenyon, og at han ikke bare utbredte Kenyons idéer men også hentet tekst ordrett fra mange av Kenyons atten utgitte verker.
Dale Simmons, en av McConnells kolleger som gjorde undersøkelser for sin egen avhandling med tittelen «En evaluering av Kenneth E. Hagins påstand om at han var en profet», oppdaget at Hagin hadde plagiert en annen forfatter, John A. MacMillan. I dette tilfellet hadde Hagin ikke bare plagiert ordrett teksten i boka, men også tittelen, The Authority of the Believer.
Den karismatiske bevegelse er splittet i synet på hvorvidt Hagin plagierte eller ei. Kenyons Gospel Publishing Company som befinne seg i delstaten Washington, fremholder at Hagin ikke plagierte grunnet det faktum at hans bøker kun var prekener utgitt i bokform. Dette argumentet unnlater imidlertid å forklare hvordan det kunne ha seg at Hagin hevdet å ha mottatt mange av disse plagiatene i form av «guddommelig inspirasjon.» Mange eksempler på Hagins plagiater kan leses på nettet.
William L. De Arteaga, en forsvarer av trosbevegelsen, erkjenner at Hagin var skyldig i plagiat i sin bok fra 1992, Quenching The Spirit. Geir Lie, en norsk forsker på karismatisk kristendom som støtter E.W. Kenyon, gikk ifølge De Arteaga så langt som til å si at Hagins plagiat var bevisst og systematisk. Derek Vreeland, en annen karismatisk akademiker, presenterte sine funn ved det 30. årlige møte for pinsestudier i 2001. Vreeland tror også at Hagin er skyldig i bevisst plagiat.
Den «uformelle låningen» som er utbredt blant predikanter kan forklare noen av tilfellene av plagiat. Hagin bodde nær Dallas i sine dannelsesår, og E.W. Kenyons verker var svært populære i Dallasområdet på den tiden (1930-tallet). Selv om dette ikke forklarer den massive forekomsten av plagiering som Hagin tilsynelatende begikk, er det verdt å merke seg at i mange tilfeller har han navngitt kildene han har benyttet, inkludert dr. Lillian B. Yeomans, Smith Wigglesworth, Corrie ten Boom, Ethan O. Allen og noen andre (hovedsakelig pinsevenn-) predikanter. Han har også gitt positive bemerkninger om evangeliseringen til Charles G. Finney. Selv en av Hagins største kritikere, D.R. McConnell, erkjenner de tilfellene hvor Hagin krediterte de kildene han benyttet.
Helbredet, men fremdeles syk?
Det blir også anført at selv om Hagin hevdet i en rekke bøker – inkludert Healing Belongs To Us, Seven Things You Need To Know About Divine Healing og Faith Takes Back What The Devil's Stolen – at han aldri hadde vært syk for 1993, så motsa han seg selv tallrike ganger. For eksempel, selv om Hagin forkynte at Gud ALDRI gjorde bruk av sykdom som straff av en troende, hevdet han at hans arm «bare [var] 99 prosent helbredet» av Gud for å minne Hagin om «ikke å gå imot Hans befalinger.».
Guyana under Sommer-OL 2012
Guyana deltok under Sommer-OL 2012 i London som ble arrangert i perioden 27. juli til 12. august 2012. Seks utøvere, fire menn og to kvinner deltok i tre sporter, friidrett, svømming og judo. Det var sekstende gangen Guyana deltok i et sommer-OL, de fire første gangene (1948-1956) som Britisk Guyana. De vant ikke noen medaljer. Friidrettsutøveren Winston George var landets flaggbærer under åpningsseremonien.
Brooke Davis
Brooke Penolope Davis er en av hovedrollene i serien One Tree Hill, spilt av den amerikanske skuespillerinnen Sophia Bush.
Brooke er kaptein på cheerleading-laget "Ravens" og er veldig populær. Hennes bestevenn er Peyton Sawyer (spilt av Hilarie Burton), som hun har vært bestevenn med hele livet. De blir uvenner flere ganger i serien, og hovedgrunnen til dette, er på grunn av Lucas Scott (spilt av Chad Michael Murry) som de havner opp i trekantdrama med.
I starten av serien er Brooke en typisk tenåring. Hun fester dagen lang, men etterhvert som tiden går i serien, blir hun mer og mer voksen.
Brooke er designer og har sitt eget klesmerke; Clothes over Bros. Som hun senere i serien mister, grunnet av moren Victoria. Brooke Davis har problemer med å bli gravid som er hennes største ønske etter Jamie ble født. Hun gifter seg med Julian Barker (Austin Nichols) i sesong 8.
F. E. Warren Air Force Base
F. E. Warren Air Force Base er en av det amerikanske flyvåpenets flystasjoner, og ligger ved Cheyenne i Wyoming.
Flystasjonen er oppkalt etter guvernør og senator Francis E. Warren.
Espen Stålsett
Espen Stålsett (født 23. august 1963 i Oslo) er en tidligere norsk ishockeyspiller. Han spilte 267 kamper i den norske Eliteserien for Vålerenga som han vant fire norgesmesterskap med (1982,1985,1987 og 1988).
Buekne
Buekne eller rotkne er et bygningselement i tre med hjørneavstivende funksjon. Buekne er brukt i grindverksbygg og andre former for stavverk for avstivning i både horisontal og vertikal retning. Et buekne er ofte laget av krumvokst tre med form som passer inn i avstivningen.
De internasjonale øylekene 2005
De internasjonale øylekene 2005 (De 11. internasjonale øylekene) ble avholdt på Shetland i perioden 9. juli til 15. juli 2005. Arrangør av øylekene er International Island Games Association.
Shetland er den minste av medlemsøyene som har påtatt seg arrangementet, og deltakerne ble gitt losji i innleide skip.
Tolga Idrettslag
Tolga Idrettslag er et idrettslag i Tolga kommune i Innlandet. Laget ble stiftet 8. januar 1898 som Tolgen Skilag, i 1917 fikk det navnet Tolgen Idrætslag og fra 1935 ble det hetende Tolga idrettslag. Laget driver i dag med ski, fotball, trim og helsesport.
I perioden 1958–1967 hadde laget også en aktiv skøytegruppe som arrangerte de årlige internasjonale Tolga-løpene på slutten av sesongen. Under Tolga-løpene 1963 ble det satt ny verdensrekord i hurtigløp på skøyter 3 000 meter.
Anlegg
Tolga Idrettslag har to gressbaner på Sætersgård stadion i tilknytning til Sætershallen, der er det også en 5 km lang lysløype. I tillegg disponeres grusbane i Kåsdalen. På østsida ligger utfartshytta Sumundshytta og på vestsida ligger Kletthytta. I Ivaregga var det i mange år hoppbakke med K-punkt på 25 m, men den er revet og arbeidet med nytt hopp- og skileikanlegg startet i 2013. Anlegget vil få hoppbakker i størrelse K10, K20, K40 og K60, varmestue, skiheis og nedfarter for snowboard og alpint, samt tilrettelegging for sykling, orientering og turstier på sommeren.
Arrangementer
NM på ski del 2, med lagsprint og langdistanse for damer og herrer blir arrangert av Tolga Idrettslag 26.–28. mars 2010. Samtidig ble også Norgescup-avslutningen for junior arrangert med sprint, som også var NM, og fellesstart med skibytte. Den tradisjonelle ungdomsstafetten for 15- og 16-åringer som vanligvis blir arrangeres under verdenscupen i Holmenkollen ble også arrangert denne helgen. Tolga IL arrangere hvert år flere årlige arrangementer. På vinteren arrangeres den tradisjonelle Tolgastafetten 6. juledag. En søndag i månedskifte januar/februar arrangeres Tolgasprinten og Bjørkåsen rundt. Tolgasprinten er en sprint for 8 år til senior, mens Bjørkåsen rundt er et klassisk turrenn på ca. 25 km for 16 år og eldre. Hver skjærtorsdag arrangeres turrennet Egebergrennet over ca. 25 km i skøyting, rennet går til minne Ferdinand Julian Egeberg som døde på Tolga østfjell av et vådeskudd. Under Olsok i Tolga, siste uke i juli blir terrengsykkelrittet Egebergrittet, tidligere Tallsjøen rundt, og terrengløpet Egebergs minneløp og minnemarsj arrangert.
Laget var også arrangør av Junior-NM på skøyter allround 1964, hvor Roar Grønvold, H&BSK ble mester, og klubbens egen løper Martin Solvang tok en 5.-plass.
Edouard Gagnon
Edouard Gagnon (født 15. januar 1918 i Port-Daniel i Canada, død 25. august 2007 i Montréal) var en av Den katolske kirkes kardinaler og president for det pavelige råd for familien 1985–1990. Han ble kreert til kardinal i 1985, med Sant'Elena fuori Porta Prenestina som tittelkirke. Senere ble han kardinalprest, med San Marcello al Corso som tittelkirke.
Det Kongelige Norske Videnskabers Selskabs minnemedalje
DKNVS' minnemedalje er et hederspris som utdeles av Det Kongelige Norske Videnskabers Selskab. Minnemedaljen tildeles som et hederstegn til «personer som, fortrinnsvis utenfor ordinært profesjonelt arbeidsforhold, har dokumentert ekstraordinær entusiasme og engasjement, kreativitet og utholdenhet, innen kulturskaping, kulturbevaring og kulturformidling»
Edouard Gagnon
Han var tidligere biskop av Saint Paul i Alberta.
Det Kongelige Norske Videnskabers Selskabs minnemedalje
Innehavere av DKNVS minnemedalje
Lister over mottakere siden 1960.
Edouard Gagnon
Episkopalgenealogi
Hans episkopalgenealogi er:
Solidaridad (Quintana Roo)
Solidaridad er en kommune i den meksikanske delstaten Quintana Roo. Kommunen ble dannet i 1993 og har et areal på 4 245,67 km². Det totale innbyggertallet i kommunen var 159 310 i 2010. Kommunesenteret befinner seg i Playa del Carmen. Den eneste andre byen i Solidaridad er Puerto Aventuras.
Todimensjonal analyse
Todimensjonal analyse, også kalt bivariat analyse eller bivariabel analyse, er analyse av to variabler og hvordan disse forholder seg til hverandre. Bivariat analyse brukes ofte innenfor samfunnsvitenskapelig fag, blant annet innenfor statsvitenskap, psykologi og sosiologi. Bivariat analyse betyr ganske enkelt analyse av to variabler. En videreføring av dette er multivariat analyse som ser på flere variabler enn to.
Bivariat analyse brukes når man undersøker forskjeller eller forhold mellom variabler, og om dette kan underbygges av observasjoner. Når man tester forhold mellom variabler, ser man på relasjon mellom dem.
For test av forskjeller mellom variabler er T-testen mest kjent, men det er verdt å nevne Mann-Whitney U-Test og Wilcoxon-test.
For test av forhold mellom variabler er kjikvadratet ofte brukt eller korrelasjonskoeffisientene Pearsons produkt-moment korrelasjonskoeffisient og Spearmans rangkorrelasjonskoeffisient.
Haiti under Sommer-OL 2008
Haiti under Sommer-OL 2008. Syv sportsutøvere fra Haiti deltok i tre sporter under Sommer-OL 2008 i Beijing. De vant ingen medaljer. Judokaen Joel Brutus var landets flaggbærer under åpningsseremonien.
30px|Judo Judo
Menn
Kvinner
Peacekeeper
Missilet har fire trinn, hvorav de tre nederste bruker fast drivstoff. Våpenet har treghetsstyring og en rekkevidde på over 11 000 km. Peacekeeper vil bli tatt ut av tjeneste så snart START 2-avtalen trer i kraft.
Oyndarfjarðar kommuna
Oyndarfjarðar kommuna var en kommune på Færøyene. Den omfattet bygda Oyndarfjørður på Streymoy, og ble opprettet i 1918 ut fra Eysturoyar prestagjalds kommuna. 1. januar 2005 ble Oyndarfjarðar kommuna innlemmet i Runavíkar kommuna. Oyndarfjarðar kommuna hadde ved innlemmelsen 182 innbyggere.
Henrik II av Østerrike
Heinrich II Jasomirgott, født 1107, død 13. januar 1177 i Wien, var pfalzgreve ved Rhinen 1140–1141, markgreve av Ostarrîchi 1141-1156, hertug av Bayern 1143-1156 og hertug av Østerrike 1156-1177. Henrik II var av slekten Huset Babenberg.
I 1147 deltok han i det andre korstog som hertug av Bayern, noe som endte i en katastrofe 26. oktober 1147 ved elven Tembris i Anatolia. Kun få ryttere kunne redde seg ved hurtig flukt, blant dem Henrik II, og den unge rytteren Friedrich von Schwaben, som senere skulle bli tysk konge og keiser, kjent som Fredrik Barbarossa.
I forbindelse med den welf-staufiske konflikten hadde welferen Henrik den stolte fått trukket sitt hertugskap av Bayern tilbake av kong Konrad III i 1138, og dette ble deretter videregitt til Babenbergerne. Den nye Keiser Fredrik I forsøkte å komme til et forlik med welferne, og forlente i 1156 Bayern til Henrik den stoltes sønn Henrik Løve. Som erstatning til Babenbergerne kom det såkalte Privilegium Minus, gjennom hvilket Østerrike ble uavhengig fra Bayern som et selvstendig hertugdømme.
Fra 1. mai 1142 til 1143 var han gift med Gertrud av Sachsen, keiser Lothar IIIs eneste datter, og fra 1148 med Theodora Komnena, en niese av den byzantiske keiser Manuel I. Begge ekteskapene taler for den betydning Babenbergerne hadde i Sentral-Europa på den tiden.
Tilnavnet Jasomirgott kom i det 13. århundre i formen Jochsamergott, betydningen er imidlertid uklar. Man antar at det kan komme av en fordreining av et arabisk ord og setter det i forbindelse med hans deltagelse i det andre korstog i 1147. En populær legende forteller at det kommer av ordene «Ja so mir Gott helfe» («Ja hvis Gud vil»).
I november 1176 kom han ut for en ulykke ved Melk, hvor en råtten trebro brøt sammen under hesten hans, hvor han pådro seg et åpent lårbensbrudd. Han døde 13. januar 1177 i Wien, og ble bisatt i Schottenkirken.
Yoshitomo Nara
Yoshitomo Nara (født 5. desember 1959 i Hirosaki i Japan) er en japansk popartist og kunstner.
Fairchild Air Force Base
Fairchild Air Force Base er en av det amerikanske flyvåpenets flystasjoner. Den ligger i Spokane County i Washington. Den er mest kjent for sitt formidable arsenal av atomvåpen. Dette ble bygget opp under den kalde krigen som et ledd i terrorbalansen. Opp gjennom årene var basen hjem for B-29, B-36, B-52 Stratofortress, KC-135 Stratotanker, og Atlas ICBMer. I tiår var minst seks B-52H bombefly med 20 ALCM kjernefysiske krysserraketter, B61 kjernefysiske bomber og SRAM kjernefysiske raketter med kort rekkevidde i 24 timers beredskap som en del av USAs kjernefysiske trussel innenfor Mutual Assured Destruction (MAD)-strategien.
Yoshitomo Nara
Nara jobber i Tokyo, hans kunstverk er utstilt på museer over hele verden. Han er ved utdannet University of Fine Arts and Music i Aichi (1983–87) og deretter ved Kunstakademie Düsseldorf (1988 og 1993) i Tyskland.
Fairchild Air Force Base
Fra 1987 har basen blitt nedbygget og bombeflyene flyttet til Minot Air Force Base i Nord-Dakota. Nå er Fairchild base for tankfly som dekker behovet på vestkysten av USA.
Yoshitomo Nara
Nara kom for alvor i søkelyset for kunstverdenen under Japans pop art-bevegelse, som oppstod på 1990-tallet. Han reflekterer i sin kunst innflytelsen vestlig popkultur, tegneserier, Walt Disney-animasjoner og vestlig rock har på den japanske kulturen etter andre verdenskrig. Japans tolkning av det kom til uttrykk i manga- and animetegneseriene, som kan kjennes igjen i hans kunstverk.
Fairchild Air Force Base
Flystasjonen er oppkalt etter general Muir S. Fairchild.
Yoshitomo Nara
Nara har hatt nærmere 40 separatutstillinger over hele verden siden han begynte som kunstner i 1984, blant annet i New York City for Marianne Boesky Gallery og i Los Angeles for Blum & Poe.
Liste over ICAO-flyselskapskoder (V)
Dette er en liste over ICAO kodene flyselskaper:
Emma Johansson
Emma Karolina Johansson (født 23. september 1983 i Sollefteå) er en svensk profesjonell syklist. I Sommer-OL 2008 i Beijing syklet hun inn til sølvmedalje for Sverige. Dermed tok Johansson den første svenske OL-medaljen for kvinner i sykling. Johansson tapte spurten for Nicole Cooke fra Storbritannia. Johansson har blant annet vært svensk mester i tempo i 2005, 2007 og 2008.
Hun er gift med nordmannen Martin Vestby.
Meritter
Nasjonal mester i fellesstart.
Goodfellow Air Force Base
Goodfellow Air Force Base er en av det amerikanske flyvåpenets flystasjoner, og ligger ved San Angelo i Texas. Den er en treningsbase for kryptologi for den amerikanske hæren, den amerikanske marinen, det amerikanske luftforsvaret og det amerikanske marinekorpset.
Heðin Brú
Heðin Brú, egentlig Hans Jacob Jacobsen (1901–1987), var en færøysk forfatter. Han er mest kjent for romanen Feðgar á ferð (1940, på norsk Fattigfolk på ferde, 1964). Brú skrev også noveller, dikt og noen artikler, og oversatte femten verker til færøysk fra andre språk. Brú skildret fremfor alt brytningene ved Færøyenes overgang fra bondesamfunn til fiskeindustrisamfunn. Han regnes som en av Færøyenes «fire store» romanforfattere i sin generasjon sammen med William Heinesen, Jørgen-Frantz Jacobsen og Christian Matras.
Bakgrunn og yrkeskarrière
Han ble født i Skálavík på Sandoy i 1901, som sønn av kongsbonde Poul Johannes Jacobsen og Karoline Christine Jacobsen. Gjennom oppveksten lyttet han ivrig til historier som folk kunne fortelle ham. Han gikk folkeskolen i bygda, men det synes temmelig klart at han lærte vel så mye gjennom aktiv og praktisk deltakelse i det lille bygdesamfunnet. Etter å ha blitt konfirmert, dro han til sjøs som fisker ved Island i to år. Han fant imidlertid ut at livet til sjøs ikke var noe for ham, og gikk ved Føroya Fólkaháskúli vinteren 1919/1920. Han dro deretter til Danmark for å gå landbruksskole i Lyngby, og arbeidet så på ulike gårder i landet. I 1925 begynte han som student ved Landbohøjskolen i København, hvor han ble uteksaminert som agronom i 1928. Han skrev fortellinger og dikt allerede i ung alder, men det var som student i København at han skrev sin første roman.
Tilbake på Færøyene var han først assistent hos landbruksrådgiveren i Tórshavn. I 1937 ble han rågiver for Færøyenes landbruksråd, og han var selv landbruksrådgiver for Færøyene 1942–1968. Han var dessuten medlem av tilsynsrådet for Færø Amts Sparekasse fra 1960. Han fortsatte å skrive på fritiden, også etter at han gikk av med pensjon i 1968. Vennen og forfatterkollegaen Christian Matras skrev i et brev til ham i 1962: «Pennen din fikk aldri være tørr!» (Pennur tín átti ongantíð at verið turrur!)
Han var gift med Kathrine Malene Dalsgaard fra Velbastaður, som han fikk sønnen Bárður Jákupsson med. Bárður Jákupsson er i dag en kjent færøysk kunstner og landets ledende kunstkritiker.
Forfatterskap
Han debuterte som forfatter i 1930 med romanen Lognbrá («Luftspeiling»). Romanen skildrer en gutts oppvekst i den fiktive bygda Hórisvik på Færøyene, og fortellingen fortsetter i Fastatøkur («Fast tak») fra 1935. Fortellingen følger drømmeren Høgni, den yngste sønnen av en storbonde. Høgnis foreldre går dårlig sammen, og Høgnis barndom blir alt annet enn lykkelig. Gutten fantaserer om en verden fylt med blonde og blåøyde jenter, langt vekk fra den brutale virkeligheten. Fastatøkur tar nærmere for seg Høgnis tid til sjøs. Her skildrer Brú hovedpersonens gode og dårlige opplevelser på fiske, på hjemveien og hjemme i Hórisvík. De to bøkene ble oversatt til dansk og utgitt i boken Høgni i 1946.
Utdrag fra boken Feðgar á ferð («Fattigfolk på ferde») ble trykket i Varðin 1936–1938, og i 1940 ble romanen utgitt i sin helhet. Den tar for seg det færøyske samfunnet i forandring fra bondesamfunn til fiskersamfunn. Den eldre generasjonen, et foreldrepar, driver selvberging, men blir ikke møtt med mye forståelse av den yngre generasjonen, alstå barna deres. Med den yngste sønnen kommer også humoren inn i fortellingen. Feðgar á ferð har blitt stående som Brús mest betydningsfulle verk, og er oversatt til islandsk, dansk (Fattigmandsære), svensk (Fattigmans heder), norsk (Fattigfolk på ferde), grønlandsk (Nugterissok), engelsk (The Old Man and his Sons), tysk (Des armen Mannes Ehre) og polsk (Honor biedaka). Den var den første færøyske romanen som ble oversatt til engelsk.
Brú utgav sin fjerde roman, Leikum fagurt, i 1963. Den er basert på virkelige hendelser og personer, og basisen for handlingen er å finne i det politiske livet på Færøyene fra midten av 1930-årene og utover. Dette var tiden da Sjálvstýrisflokkurin ble splittet over spørsmålet om en omfattende jordreform, og da Vinnuflokkurin ble stiftet. Det hele blir beskrevet på en satirisk måte av Brú. Bortsett fra disse omstendighetene, tar fortellingen for seg forholdet mellom lærerstudenten Tormann og syersken Elsbu. Det er ulike oppfatninger om hvordan romanen ble til, men det synes å ha påvirket forfatteren at han selv hadde tatt et politisk standpunkt og slik var involvert i hendelsene.
Hans to siste romaner, Men lívið lær fra 1970 og Tað stóra takið fra 1972, tar for seg tiden rundt århundreskiftene i henholdsvis 1800 og 1900. Førstnevnte er skrevet som en historisk roman, og skildrer tiden da Færøyene tok steget ut fra middelalderen og inn i en lysere tid. Sistnevnte bok tar for seg en familie i den fiktive bygda Kolsvík, i overgangen fra bonde- til fiskersamfunn.
Han gav også ut flere noveller og novellesamlinger, og på norsk foreligger antologien Krossvatn fra 1971. Brú oversatte også en mengde verker til færøysk, dette fra kjente navn som Anton Tsjekhov, William Shakespeare, Henrik Ibsen, Knut Hamsun, William Heinesen, Fjodor Dostojevskij, Astrid Lindgren, Brødrene Grimm og Emily Brontë.
Brús samlede verker ble utgitt som Ritsavn i 11 bind 1979–1980. I 1980 ble også memoarene hans, Endurminningar, utgitt.
Carolyn S. Shoemaker
Carolyn Jean Spellmann Shoemaker (født 24. juni 1929, død 13. august 2021) var en amerikansk astronom. Hun var mest kjent for å ha oppdaget kometen Shoemaker-Levy 9, som sommeren 1994 krasjet inn i Jupiter. I 2002 publiserte nettstedet Astropedia en artikkel om henne der det ble fastslått at hun var den personen i verden som hadde oppdaget flest kometer.
Bakgrunn og familieliv
Carolyn Jean Spellmann ble født i Gallup i New Mexico i Amerikas forente stater. Hun var gift med astronomen Eugene Shoemaker til hans død i 1997.
Karriere
Shoemaker begynte sin karriere som astronom i begynnelsen av 1980 på California Institute of Technology i Pasadena i California og ved Palomar Observatory i San Diego i California.
På 1980- og 1990-tallet brukte Shoemaker film tatt opp ved brett synsfelt teleskopet ved Palomar Observatory, kombinert med et stereoskop, for å finne objekter som forflyttet seg i forhold til bakgrunnen av faste stjerner.
Per 2002 hadde Shoemaker oppdaget 32 kometer og over 800 asteroider, innbefattet asteroider som på det tidspunktet ennå ikke hadde blitt nummerert.
Utmerkelser
Shoemaker mottok en æresdoktorgrad fra Northern Arizona University i Flagstaff i Arizona og National Aeronautics and Space Administrations Exceptional Scientific Achievement Medal i 1996. Sammen med sin ektefelle ble hun tildelt utmerkelsen James Craig Watson Medal av United States National Academy of Sciences i 1998.
Langevåg (andre betydninger)
Langevåg kan vise til:
Grand Forks Air Force Base
Grand Forks Air Force Base er en av det amerikanske flyvåpenets flystasjoner, og ligger i Grand Forks County i Nord-Dakota. Den er hjem for 319th Air Refueling Wing, som benytter KC-135 Stratotanker.
Nes og Gøtu kommuna
Nes og Gøtu kommuna var en kommune på Færøyene. Den ble utskilt fra Eysturoyar prestagjalds kommuna i 1896, og grovt sett Nes, Norðragøta og Runavík med omland på Eysturoy. I 1912 ble kommunen delt i Nes kommuna og Gøtu kommuna.
Thomas Magnuson
Thomas Magnuson (født 2. juli 1950) er en svensk tidligere langrennsløper.
Han vant tre VM-medaljer i løpet av sin internasjonale karriere. I 1974 ble han verdensmester på 30 km og bronsevinner på femmila. Fire år senere ble han verdensmester i stafett, sammen med lagkameratene Sven-Åke Lundbäck, Christer Johansson og Tommy Limby.
Hans beste OL-resultat var fjerdeplassen i stafett under OL 1972 i Sapporo. Han vant også femmila i Holmenkollen i 1977.
Kingsize
Kingsize er Nordens største magasin for hiphop-elskere. Det kommer ut annen hver måned og leses av de fleste hiphop-interesserte i Norden.
Kingsize ble startet av norske Hiphop-entusiaster som et hardcore nisjeblad i 2001. Nettsiden Kingsize.no ble også startet samme år. Bladet og redaksjonen vokste i takt med kulturen i landet, og i 2004 hadde bladet blitt langt bredere, og ga også ut sitt første blad i Sverige. Siden den gang har Kingsize gitt ut blader på to språk annenhver måned. I bladet finner man intervjuer med alt fra de nyeste norske gruppene til de største utenlandske artistene. I tillegg kan du lese om alle aspekter av kulturen, blant annet artikler om mote, livsstil graffiti, uteliv og mer.
I tillegg til selve bladet har Kingsize to av Skandinavias største hiphop-nettsider, som oppdateres hver ukedag med norske og internasjonale nyheter. I mai 2007 ble dessuten Kingsize TV lanserte som Skandinavias første Web-TV for hiphop-interesserte.
Kingsize jobber også mye med events og gjør alt fra releaseparties, til konserter og klubb-konsepter gjennom hele året. I tillegg er Kingsize med på å markedsføre nesten alle arrangementer som retter seg mot hiphop og R&B i Norge og Sverige.
Med lanseringen av Kingsize.no versjon 3.0 i desember 2007 kom Kingsize også med Norges første Hiphop-nettsamfunn i form av Kingsize Community. Her har man allerede nådd målsetningen om å samle alle nesten alle aktive brukere av kulturen i Norge for å skape en arena for utveksling av kontakter, erfaringer og kunstnerisk innhold..
Government Car and Despatch Agency
GCDA ble lagt ned 30. september 2012 etter at kurervirksomheten tidligere samme år var blitt skilt ut. Alle biltjenestene ble nedlagt den datoen, med unntak av transporttjenesten for ministere, som ble overført til DfT sammen med den tilknyttede verkstedvirksomheten.
Forvaltningsorganet ble delt i to virksomheter: Government Cars og Government Mail. Government Cars leverte biltransport til ministere og drev andre persontransporttjenester for offentlig sektor i alminnelighet. Government Mail (tidligere kalt Interdespatch Service) leverte interdepartemental post- og budtjenester, og sikker kurertjeneste til offentlig sektor.
Stubai-Alpene
Grensen mellom Østerrike (med Nord-Tirol) og Italia (med Syd-Tirol) passerer gjennom Stubai-Alpene langs med Alpenes hovedkam. Gruppens østerrikske del er adskillig større enn dens italienske.
Avgrensning
Stubai-Alpene begrenses
Topper
Stubai-Alpenes høyeste topper er:
Andre topper er kjent på grunn av sin markante form og/eller den givende toppturen. Et utvalg av disse er:
Daler og videre inndeling
Gjennom flere større og mindre daler deles Stubai-Alpene i noen mindre fjellgrupper. De viktigste dalene er Stubaital, som har gitt navn til hele fjellmassivet, og som ligger midt i området; og Sellraintal helt i nord.
Rundt Sellraintal ligger Sellrainer Berge (opptil 3194 moh. i Gleirscher Fernerkogel). Mellom Inntal, Sellrain og Wipptal ligger Kalkkögel (opptil 2804 moh. i Schlicker Seespitze). Mellom Stubaital og Wipptal ligger Serleskamm (opptil 2840 moh. i Kirchdachspitze) og Habicht-Elfer-Kamm (opptil 3277 moh. i Habicht).
Resten av Stubai-Alpene omtales ofte som Hochstubai. Den omfatter de største isbrelagte områdene og gruppens høyeste topper.
Diaz
Andres Rafael Diaz, kjent som Diaz, (født 26. juli 1976) er en norsk hiphop-artist og rapper fra Jessheim utenfor Oslo. Diaz kalles også for «Han halvt spanske» og «Fanden».
Diaz debuterte offisielt som rappartist i 1996 da han deltok på en remix. Han jobbet først som lokal DJ på diverse klubber på Jessheim. Den første platen 2050 er oppkalt etter postnummeret til Jessheim, kom i år 2000, og var en stor salgsskuffelse for Tee Productions, men høstet gode kritikker både i Norge og utenlands blant annet i utenlandske blader som The Source, Billboard og Hip-Hop Connection. Det amerikanske musikkmagasinet Billboard omtalte Diaz som en ny komet fra Europa. Produsent for platen var Tommy Tee. Senere fulgte Diaz opp med platene Velkommen Hjem Andres og Jessheimfanden. Han har gitt ut en rekke singler de siste årene, som «Hvem er denne karen?», «Jessheim», «Ikke alene», «Mitt Stille Vann» og «Motherfucker». Velkommen Hjem Andres er en referanse til filmen Velkommen Hjem, Anders som ble filmet på Jessheim i 1985 med lokale skuespillere.
Han er sønn av spanske Rafael og norske Inger, og var tidlig opptatt av å høre på plater og lære seg å scratche. Det var som DJ han begynte sin løpebane innen hiphop-kulturen, og han møtte Tommy Tee for første gang da Tee drev nærradioen Rainbow Radio – det nærmeste man kom en hiphop-næradio i byen på den tiden. Ikke lenge etter startet Diaz det første hiphop-radioshowet på Romerike. Diaz har nå gitt seg som rapper og har studert ved Handelshøyskolen BI. Per 2013 jobber han for Oslo Røde Kors med barn og unge i hovedstaden.
Rolf Jonas Hurlen
Rolf Jonas Hurlen (født 2. desember 1959) er en norsk lokalpolitiker fra Høyre. Han var ordfører i Nesset kommune i Møre og Romsdal fra 2007 til 2019.
Hurlen ble første gang innvalgt i Nesset kommunestyret i 1987 og var følgelig kommunestyrerepresentant for Høyre i over 30 år.
Bernardin Gantin
Bernardin Gantin (født 8. mai 1922 i Toffo nær Cotonou i Fransk Dahomey i Fransk Vest-Afrika, død 13. mai 2008 i Paris) var en beninsk prelat og en av den katolske kirkes kardinaler, tidligere prefekt for Kongregasjonen for biskopene (1984–1998), tidligere dekanus for kardinalkollegiet (1993–2002), og tidligere erkebiskop av Cotonou (1960–1971).
Han ble bispeviet den 3. februar 1957 av kardinal Eugène-Gabriel-Gervais-Laurent Tisserant; medkonsekrerende var erkebiskop Pietro Sigismondi, sekretær for Kongregasjonen for troens utbredelse, og biskop André-Pierre Duirat, S.M.A.., av Bouaké.
Episkopalgenealogi
Hans episkopalgenealogi er:
MTV Norge
MTV Norge er en norsk musikkanal som sender musikkvideoer, serier, reality og ulike underholdningsprogram. Kanalen spiller 25 % norsk musikk. MTV Norge viser mye av de samme programmene som MTV Europe, men bruker norske undertekster, og viser lokale reklamer. MTV Norge var resultatet av en oppsplitting av MTV Nordic.
MTV Norge er heleid og drevet av MTV Networks Europe, som igjen er eid av det amerikanske mediekonsernet Viacom.
Våren 2009 skiftet kanalen design, vignetter og logo. Musikkprogrammet Don't Stop The Music ble skiftet ut med After Hours, som blir sendt om natten. På dagtid sendes M Is For Music, noe som erstattet programmet 100 % MTV. After Hours og M Is For Music sender den nyeste musikken og hits innen pop, dance, rock, hiphop og R&B.
Charlotte Thorstvedt som var en sentral programleder i MTV Norge i 3 år sluttet til fordel for ny jobb i TV 2.